அப்போது நரம்புச் சந்தியில் ‘அசிட்டைல்கோலின்’ (Acetylcholine) எனும் நரம்புக் கடத்தி சுரக்கிறது. இது தசை முழுவதும் பரவி, அங்குள்ள ஆக்டினையும் மயோசினையும் தூண்டி தசை இயக்கத்தைச் செயல்படுத்துகிறது. இப்படியான இயக்கத்தின்போது ஒருபுறம் தசை சுருங்கும்; எதிர்ப்புறத்தில் உள்ள தசை விரியும். உதாரணமாக, கையை மடக்க வேண்டுமானால், கையின் முன் தசைகள் சுருங்கும்; பின் தசைகள் விரியும்.